title: Delegovaná smernica Komisie 2014/74/EÚ z  13. marca 2014 , ktorým sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pri používaní olova v iných systémoch ako v zodpovedajúcich pin konektoroch typu C-press pre priemyselné monitorovacie a kontrolné prístroje  Text s významom pre EHP

text:
               20.5.2014

               SK

               Úradný vestník Európskej únie

               L 148/82

         DELEGOVANÁ SMERNICA KOMISIE 2014/74/EÚ
   z 13. marca 2014,
   ktorým sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pri používaní olova v iných systémoch ako v zodpovedajúcich pin konektoroch typu C-press pre priemyselné monitorovacie a kontrolné prístroje
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvedených na trh.

               (2)

               Zodpovedajúce systémy pin konektorov sa používajú vo vysokorýchlostných digitalizátoroch, zdrojoch rádiofrekvenčných signálov a vĺn a bezdrôtovom skúšobnom vybavení. Bezolovnaté zodpovedajúce systémy pin konektorov sa v priemyselných monitorovacích a kontrolných prístrojoch (ďalej len „PMKP“) ešte nepoužívajú. Pri PMKP sú požiadavky na výkonnosť a spoľahlivosť vyššie než pri iných elektrických a elektronických zariadeniach a spoľahlivosť bezolovnatých náhrad nie je za týchto podmienok zaručená.

               (3)

               S cieľom umožniť výrobcom dosiahnuť technickú uskutočniteľnosť bezolovnatých komponentov a dostatočne preukázať ich spoľahlivosť pri používaní v PMKP, by sa preto používanie olova v iných systémoch pin konektorov než systémoch zodpovedajúcich pin konektorov typu C-press pre priemyselné monitorovacie a kontrolné prístroje malo do 31. decembra 2020 vyňať zo zákazu. Vzhľadom na inovačné cykly PMKP ide o pomerne krátke prechodné obdobie, ktoré s veľkou pravdepodobnosťou nebude mať na inováciu negatívny vplyv.

               (4)

               V súlade so zásadou používať pri opravách totožné diely ako pri výrobe, podľa článku 4 ods. 4 smernice 2011/65/EÚ, ktorej účelom je predĺženie životnosti zodpovedajúceho výrobku po jeho umiestnení na trh, sa táto výnimka vzťahuje bez časového obmedzenia na náhradné diely aj po uplynutí jej platnosti.

               (5)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 13. marca 2014

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe IV k smernici 2011/65/EÚ sa dopĺňa tento bod 36:

                     „36.

                     Olovo používané v systémoch zodpovedajúcich pin konektorov typu C-press pre priemyselné monitorovacie a kontrolné prístroje.
                     Platí do 31. decembra 2020. Môže sa používať po uvedenom dátume v náhradných dieloch pre priemyselné monitorovacie a kontrolné prístroje umiestnené na trh pred 1. januárom 2021.“


title: Delegovaná smernica Komisie 2014/8/EÚ z  18. októbra 2013 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre používanie olova v spájkach používaných na montáž detektorov z digitálnych polí z teluridu kadmia a teluridu kadmia a zinku na dosky plošných spojov  Text s významom pre EHP

text:
               9.1.2014

               SK

               Úradný vestník Európskej únie

               L 4/59

         DELEGOVANÁ SMERNICA KOMISIE 2014/8/EÚ
   z 18. októbra 2013,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre používanie olova v spájkach používaných na montáž detektorov z digitálnych polí z teluridu kadmia a teluridu kadmia a zinku na dosky plošných spojov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvedených na trh.

               (2)

               Spoľahlivosť náhrad olova v spájkach používaných na montáž detektorov z digitálnych polí z teluridu kadmia a teluridu kadmia a zinku na dosky plošných spojov nie je zabezpečená.

               (3)

               Na uskutočnenie testov spoľahlivosti a získanie alternatívnych riešení je potrebný určitý čas.

               (4)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 18. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      Do prílohy IV k smernici 2011/65/EÚ sa dopĺňa tento bod 28:

                  „28.

                  Olovo v spájkach používaných na montáž detektorov z digitálnych polí z teluridu kadmia a teluridu kadmia a zinku na dosky plošných spojov. Platí do 31. decembra 2017.“


title: Delegovaná smernica Komisie 2014/15/EÚ z  18. októbra 2013 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo, kadmium a šesťmocný chróm v opätovne použitých náhradných dieloch získaných zo zdravotníckych prístrojov uvedených na trh pred 22. júlom 2014 a použitých v prístrojoch kategórie 8 uvedených na trh pred 22. júlom 2021 za predpokladu, že opätovné použitie sa uskutočňuje v rámci kontrolovateľného uzatvoreného systému spätného odberu medzi podnikmi a že spotrebiteľ je o opätovnom použití náhradných dielov informovaný  Text s významom pre EHP

text:
               9.1.2014

               SK

               Úradný vestník Európskej únie

               L 4/73

         DELEGOVANÁ SMERNICA KOMISIE 2014/15/EÚ
   z 18. októbra 2013,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo, kadmium a šesťmocný chróm v opätovne použitých náhradných dieloch získaných zo zdravotníckych prístrojov uvedených na trh pred 22. júlom 2014 a použitých v prístrojoch kategórie 8 uvedených na trh pred 22. júlom 2021 za predpokladu, že opätovné použitie sa uskutočňuje v rámci kontrolovateľného uzatvoreného systému spätného odberu medzi podnikmi a že spotrebiteľ je o opätovnom použití náhradných dielov informovaný
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova, kadmia a šesťmocného chrómu v elektrických a elektronických zariadeniach uvádzaných na trh.

               (2)

               Najbežnejšími opätovne používanými dielmi zdravotníckych prístrojov sú röntgenové trubice, cievky pre zobrazovanie magnetickou rezonanciou, dosky plošných spojov z mnohých rôznych druhov prístrojov a detektory (napr. detektory žiarenia) a ich komponenty. Niektoré z nich budú obsahovať malé množstvo olova, kadmia a šesťmocného chrómu.

               (3)

               Z porovnania vplyvu použitia renovovaných dielov v uvedených prípadoch s vplyvom nahradenia renovovaných dielov novými vyplýva, že celkový negatívny vplyv nahradzovania na životné prostredie, zdravie a bezpečnosť používateľov by prevážil nad jeho celkovými prínosmi.

               (4)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 18. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      Do prílohy IV k smernici 2011/65/EÚ sa dopĺňa tento bod 31:

                  „31.

                  Olovo, kadmium a šesťmocný chróm v opätovne použitých náhradných dieloch získaných zo zdravotníckych prístrojov uvedených na trh pred 22. júlom 2014 a použitých v prístrojoch kategórie 8 uvedených na trh pred 22. júlom 2021 za predpokladu, že opätovné použitie sa uskutočňuje v rámci kontrolovateľného uzatvoreného systému spätného odberu medzi podnikmi a že spotrebiteľ je o opätovnom použití náhradných dielov informovaný. Platí do 21. júla 2021.“


title: Delegovaná smernica Komisie 2014/4/EÚ z  18. októbra 2013 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre používanie olova na vytvorenie vákuovo tesných spojov medzi hliníkom a oceľou v zosilňovačoch röntgenového obrazu  Text s významom pre EHP

text:
               9.1.2014

               SK

               Úradný vestník Európskej únie

               L 4/51

         DELEGOVANÁ SMERNICA KOMISIE 2014/4/EÚ
   z 18. októbra 2013,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre používanie olova na vytvorenie vákuovo tesných spojov medzi hliníkom a oceľou v zosilňovačoch röntgenového obrazu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvedených na trh.

               (2)

               Olovo sa používa v zosilňovačoch röntgenového obrazu na vytvorenie vákuovo tesných spojov medzi hliníkom a oceľou.

               (3)

               Nahradením olova by sa mohla znížiť spoľahlivosť zosilňovačov obrazu a v súčasnosti je nutné ho považovať z technického hľadiska za neuskutočniteľné. V záujme zdravia a bezpečnosti pacientov je preto olovo na vytvorenie vákuovo tesných spojov medzi hliníkom a oceľou v zosilňovačoch röntgenového obrazu potrebné aj naďalej používať.

               (4)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 18. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      Do prílohy IV k smernici 2011/65/EÚ sa dopĺňa tento bod 24:

                  „24.

                  Olovo na vytvorenie vákuovo tesných spojov medzi hliníkom a oceľou v zosilňovačoch röntgenového obrazu. Platí do 31. decembra 2019.“


title: Vykonávacia smernica Komisie 2014/20/EÚ zo 6. februára 2014 , ktorou sa určujú triedy Únie pre základné a certifikované sadivo zemiakov a podmienky a označenie vzťahujúce sa na tieto triedy  Text s významom pre EHP

text:
               7.2.2014

               SK

               Úradný vestník Európskej únie

               L 38/32

      VYKONÁVACIA SMERNICA KOMISIE 2014/20/EÚ
   zo 6. februára 2014,
   ktorou sa určujú triedy Únie pre základné a certifikované sadivo zemiakov a podmienky a označenie vzťahujúce sa na tieto triedy
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/56/ES z 13. júna 2002 o obchodovaní so sadivom zemiakov (1), a najmä na jej článok 3 ods. 3 prvý pododsek,
   keďže:

               (1)

               V smernici Komisie 93/17/EHS (2) sa zaviedli pravidlá týkajúce sa tried Únie pre základné sadivo zemiakov.

               (2)

               Z dôvodu rýchleho technického a vedeckého pokroku v oblasti systémov produkcie sadiva zemiakov a rastúceho obchodu so sadivom zemiakov na vnútornom trhu je zmena týchto pravidiel žiaduca. Vzhľadom na vývoj daného odvetvia by sa takéto pravidlá mali uplatňovať aj na certifikované sadivo zemiakov.

               (3)

               Tieto pravidlá by sa mali týkať označovania jednotných názvov tried Únie. Mali by zahŕňať aj podmienky uvádzania sadiva zemiakov a dávok sadiva zemiakov na trh ako ktorékoľvek z príslušných tried Únie. Tieto podmienky by sa mali týkať, ak je to vhodné, prítomnosti škodcov, zemiakov patriacich k iným odrodám a zemiakov s chybami, scvrknutým povrchom, prichytenou zeminou alebo cudzorodými látkami.

               (4)

               Keďže touto smernicou sa stanovujú prísnejšie požiadavky na triedy Únie, nie je už nutná požiadavka, aby pestovaná rastlina rástla na pozemku, kde sa zemiaky naposledy pestovali najmenej pred tromi rokmi, a aby bola podrobená najmenej dvom úradným prehliadkam.

               (5)

               Od prijatia smernice 2002/56/ES došlo k vývoju vedeckých poznatkov, pokiaľ ide o súvislosť medzi počtom generácií a úrovňou výskytu škodcov sadiva zemiakov. Nutným opatrením na zmiernenie fytosanitárneho rizika, ktoré predstavujú škodcovia v latentnom stave, je obmedzenie počtu generácií. Toto obmedzenie je potrebné na zmiernenie uvedeného rizika a neexistujú žiadne iné menej prísne opatrenia, ktoré by ho mohli nahradiť. Zo skúseností vyplýva, že v prípade tried Únie S, SE a E by sa mal povoliť maximálny počet generácií pre každú z týchto tried Únie. S cieľom zabezpečiť dodržiavanie základných požiadaviek by sa tieto požiadavky mali považovať za splnené na základe úradnej kontroly.

               (6)

               Smernica 93/17/EHS by sa preto mala zrušiť.

               (7)

               Opatrenia stanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,

         PRIJALA TÚTO SMERNICU:
   Článok 1
   Triedy Únie pre základné sadivo zemiakov
   1.   Členské štáty zabezpečia, aby sa základné sadivo zemiakov mohlo uvádzať na trh ako „trieda Únie S“, ak spĺňa tieto podmienky:

               a)

               úradnou kontrolou sa zistilo, že zemiaky spĺňajú podmienky uvedené v bode 1 písm. a) prílohy I, a

               b)

               úradnou kontrolou sa zistilo, že ich dávky spĺňajú podmienky uvedené v bode 1 písm. b) uvedenej prílohy.

         2.   Členské štáty zabezpečia, aby sa základné sadivo zemiakov mohlo uvádzať na trh ako „trieda Únie SE“, ak spĺňa tieto podmienky:

               a)

               úradnou kontrolou sa zistilo, že zemiaky spĺňajú podmienky uvedené v bode 2 písm. a) prílohy I, a

               b)

               úradnou kontrolou sa zistilo, že ich dávky spĺňajú podmienky uvedené v bode 2 písm. b) uvedenej prílohy.

         3.   Členské štáty zabezpečia, aby sa základné sadivo zemiakov mohlo uvádzať na trh ako „trieda Únie E“, ak spĺňa tieto podmienky:

               a)

               úradnou kontrolou sa zistilo, že zemiaky spĺňajú podmienky uvedené v bode 3 písm. a) prílohy I, a

               b)

               úradnou kontrolou sa zistilo, že ich dávky spĺňajú podmienky uvedené v bode 3 písm. b) uvedenej prílohy.

         Článok 2
   Triedy Únie pre certifikované sadivo zemiakov
   1.   Členské štáty zabezpečia, aby sa certifikované sadivo zemiakov mohlo uvádzať na trh ako „trieda Únie A“, ak spĺňa tieto podmienky:

               a)

               úradnou kontrolou sa zistilo, že zemiaky spĺňajú podmienky uvedené v bode 1 písm. a) prílohy II, a

               b)

               úradnou kontrolou sa zistilo, že ich dávky spĺňajú podmienky uvedené v bode 1 písm. b) uvedenej prílohy.

         2.   Členské štáty zabezpečia, aby sa certifikované sadivo zemiakov mohlo uvádzať na trh ako „trieda Únie B“, ak spĺňa tieto podmienky:

               a)

               úradnou kontrolou sa zistilo, že zemiaky spĺňajú podmienky uvedené v bode 2 písm. a) prílohy II, a

               b)

               úradnou kontrolou sa zistilo, že ich dávky spĺňajú podmienky uvedené v bode 2 písm. b) uvedenej prílohy.

         Článok 3
   Informovanie Komisie
   Členské štáty informujú Komisiu o rozsahu, v akom uplatňujú príslušné triedy Únie pri certifikovaní vlastnej výroby.
   Článok 4
   Transpozícia
   1.   Členské štáty prijmú a uverejnia najneskôr do 31. decembra 2015 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia uplatňujú od 1. januára 2016.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 5
   Zrušenie
   Smernica 93/17/EHS sa zrušuje s účinnosťou od 1. januára 2016.
   Článok 6
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 7
   Adresáti
   Táto smernica je určená členským štátom.

      V Bruseli 6. februára 2014

            Za Komisiu

            predseda

         José Manuel BARROSO

      (1)  Ú. v. ES L 193, 20.7.2002, s. 60.

      (2)  Smernica Komisie 93/17/EHS z 30. marca 1993, ktorá určuje triedy Spoločenstva pre kategóriu základného sadiva zemiakov spolu s podmienkami a označovaním takýchto tried (Ú. v. ES L 106, 30.4.1993, s. 7).

      PRÍLOHA I

         Podmienky pre základné sadivo zemiakov

                  1.

                  Podmienky pre základné sadivo zemiakov „triedy Únie S“ sú takéto:

                              a)

                              podmienky týkajúce sa sadiva zemiakov:

                                          i)

                                          počet rastlín neúplne prešľachtených na odrodu a počet rastlín inej odrody nesmie presiahnuť spolu 0,1 %;

                                          ii)

                                          počet pestovaných rastlín napadnutých bakteriálnym černaním stoniek nesmie presiahnuť 0,1 %;

                                          iii)

                                          v priamom potomstve počet rastlín so symptómami vírusovej infekcie nesmie presiahnuť 1,0 %;

                                          iv)

                                          počet pestovaných rastlín so symptómami mozaikovitosti a počet rastlín so symptómami spôsobenými vinutkou zemiaka nesmie presiahnuť spolu 0,2 %;

                                          v)

                                          počet generácií vrátane generácií vyššieho množiteľského stupňa na poli a základných generácií je obmedzený na päť;

                                          vi)

                                          ak generácia nie je uvedená na úradnom označení, dotknuté zemiaky sa považujú za zemiaky patriace k piatej generácii;

                              b)

                              tolerancie uplatniteľné na dávky, pokiaľ ide o tieto nečistoty, chyby a choroby:

                                          i)

                                          sadivo zemiakov napadnuté inou hnilobou ako krúžkovitosťou zemiakov a hnedou hnilobou zemiakov nesmie presiahnuť 0,5 % hmotnosti, z čoho sadivo zemiakov napadnuté mokrou hnilobou nesmie presiahnuť 0,2 % hmotnosti;

                                          ii)

                                          sadivo zemiakov napadnuté koreňomorkou zemiakovou na vyše 10 % povrchu nesmie presiahnuť 5,0 % hmotnosti;

                                          iii)

                                          sadivo zemiakov napadnuté obyčajnou chrastovitosťou zemiakov na vyše jednej tretine povrchu nesmie presiahnuť 5,0 % hmotnosti;

                                          iv)

                                          sadivo zemiakov napadnuté prašnou chrastovitosťou na vyše 10 % povrchu nesmie presiahnuť 3,0 % hmotnosti;

                                          v)

                                          scvrknuté hľuzy v dôsledku nadmernej dehydratácie alebo dehydratácie spôsobenej striebritosťou šupky nesmú presiahnuť 1,0 % hmotnosti;

                                          vi)

                                          sadivo zemiakov s vonkajšími chybami vrátane poškodených alebo zničených hľúz nesmie presiahnuť 3,0 % hmotnosti;

                                          vii)

                                          prítomnosť zeminy a cudzorodých látok nesmie presiahnuť 1,0 % hmotnosti;

                                          viii)

                                          celkový percentuálny podiel sadiva zemiakov, na ktoré sa vzťahujú tolerancie podľa bodov i) až vi), nesmie presiahnuť 6,0 % hmotnosti.

                  2.

                  Podmienky pre základné sadivo zemiakov „triedy Únie SE“ sú takéto:

                              a)

                              podmienky týkajúce sa sadiva zemiakov:

                                          i)

                                          počet rastlín neúplne prešľachtených na odrodu a počet rastlín inej odrody nesmie presiahnuť spolu 0,1 %;

                                          ii)

                                          počet pestovaných rastlín napadnutých bakteriálnym černaním stoniek nesmie presiahnuť 0,5 %;

                                          iii)

                                          v priamom potomstve počet rastlín so symptómami vírusovej infekcie nesmie presiahnuť 2,0 %;

                                          iv)

                                          počet pestovaných rastlín so symptómami mozaikovitosti alebo symptómami spôsobenými vinutkou zemiaka nesmie presiahnuť 0,5 %;

                                          v)

                                          počet generácií vrátane generácií vyššieho množiteľského stupňa na poli a základných generácií je obmedzený na šesť;

                                          vi)

                                          ak generácia nie je uvedená na úradnom označení, dotknuté zemiaky sa považujú za zemiaky patriace k šiestej generácii;

                              b)

                              tolerancie uplatniteľné na dávky, pokiaľ ide o tieto nečistoty, chyby a choroby:

                                          i)

                                          sadivo zemiakov napadnuté inou hnilobou ako krúžkovitosťou zemiakov a hnedou hnilobou zemiakov nesmie presiahnuť 0,5 % hmotnosti, z čoho sadivo zemiakov napadnuté mokrou hnilobou nesmie presiahnuť 0,2 % hmotnosti;

                                          ii)

                                          sadivo zemiakov napadnuté koreňomorkou zemiakovou na vyše 10 % povrchu nesmie presiahnuť 5,0 % hmotnosti;

                                          iii)

                                          sadivo zemiakov napadnuté obyčajnou chrastovitosťou zemiakov na vyše jednej tretine povrchu nesmie presiahnuť 5,0 % hmotnosti;

                                          iv)

                                          sadivo zemiakov napadnuté prašnou chrastovitosťou na vyše 10 % povrchu nesmie presiahnuť 3,0 % hmotnosti;

                                          v)

                                          scvrknuté hľuzy v dôsledku nadmernej dehydratácie alebo dehydratácie spôsobenej striebritosťou šupky nesmú presiahnuť 1,0 % hmotnosti;

                                          vi)

                                          sadivo zemiakov s vonkajšími chybami vrátane poškodených alebo zničených hľúz nesmie presiahnuť 3,0 % hmotnosti;

                                          vii)

                                          prítomnosť zeminy a cudzorodých látok nesmie presiahnuť 1,0 % hmotnosti;

                                          viii)

                                          celkový percentuálny podiel sadiva zemiakov, na ktoré sa vzťahujú tolerancie podľa bodov i) až vi), nesmie presiahnuť 6,0 % hmotnosti.

                  3.

                  Podmienky pre základné sadivo zemiakov „triedy Únie E“ sú takéto:

                              a)

                              podmienky týkajúce sa sadiva zemiakov:

                                          i)

                                          počet pestovaných rastlín neúplne prešľachtených na odrodu a počet rastlín inej odrody nesmie presiahnuť spolu 0,1 %;

                                          ii)

                                          počet pestovaných rastlín napadnutých bakteriálnym černaním stoniek nesmie presiahnuť 1,0 %;

                                          iii)

                                          v priamom potomstve počet rastlín so symptómami vírusovej infekcie nesmie presiahnuť 4,0 %;

                                          iv)

                                          počet pestovaných rastlín so symptómami mozaikovitosti alebo symptómami spôsobenými vinutkou zemiaka nesmie presiahnuť 0,8 %;

                                          v)

                                          počet generácií vrátane generácií vyššieho množiteľského stupňa na poli a základných generácií je obmedzený na sedem;

                                          vi)

                                          ak generácia nie je uvedená na úradnom označení, dotknuté zemiaky sa považujú za zemiaky patriace k siedmej generácii;

                              b)

                              tolerancie uplatniteľné na dávky, pokiaľ ide o tieto nečistoty, chyby a choroby:

                                          i)

                                          sadivo zemiakov napadnuté inou hnilobou ako krúžkovitosťou zemiakov a hnedou hnilobou zemiakov nesmie presiahnuť 0,5 % hmotnosti, z čoho sadivo zemiakov napadnuté mokrou hnilobou nesmie presiahnuť 0,2 % hmotnosti;

                                          ii)

                                          sadivo zemiakov napadnuté koreňomorkou zemiakovou na vyše 10 % svojho povrchu nesmie presiahnuť 5,0 % hmotnosti;

                                          iii)

                                          sadivo zemiakov napadnuté obyčajnou chrastovitosťou zemiakov na vyše jednej tretine povrchu nesmie presiahnuť 5,0 % hmotnosti;

                                          iv)

                                          sadivo zemiakov napadnuté prašnou chrastovitosťou na vyše 10 % povrchu nesmie presiahnuť 3,0 % hmotnosti;

                                          v)

                                          scvrknuté hľuzy v dôsledku nadmernej dehydratácie alebo dehydratácie spôsobenej striebritosťou šupky nesmú presiahnuť 1,0 % hmotnosti;

                                          vi)

                                          sadivo zemiakov s vonkajšími chybami vrátane poškodených alebo zničených hľúz nesmie presiahnuť 3,0 % hmotnosti;

                                          vii)

                                          prítomnosť zeminy a cudzorodých látok nesmie presiahnuť 1,0 % hmotnosti;

                                          viii)

                                          celkový percentuálny podiel sadiva zemiakov, na ktoré sa vzťahujú tolerancie podľa bodov i) až vi), nesmie presiahnuť 6,0 % hmotnosti.

      PRÍLOHA II

         Minimálne podmienky pre dávky certifikovaného sadiva zemiakov

                  1.

                  Podmienky pre certifikované sadivo zemiakov „triedy Únie A“ sú takéto:

                              a)

                              podmienky týkajúce sa sadiva zemiakov:

                                          i)

                                          počet rastlín neúplne prešľachtených na odrodu a počet rastlín inej odrody nesmie presiahnuť spolu 0,2 %;

                                          ii)

                                          počet pestovaných rastlín napadnutých bakteriálnym černaním stoniek nesmie presiahnuť 2,0 %;

                                          iii)

                                          v priamom potomstve počet rastlín so symptómami vírusovej infekcie nesmie presiahnuť 8,0 %;

                                          iv)

                                          počet pestovaných rastlín so symptómami mozaikovitosti alebo symptómami spôsobenými vinutkou zemiaka nesmie presiahnuť 2,0 %;

                              b)

                              tolerancie uplatniteľné na dávky, pokiaľ ide o tieto nečistoty, chyby a choroby:

                                          i)

                                          sadivo zemiakov napadnuté inou hnilobou ako krúžkovitosťou zemiakov a hnedou hnilobou zemiakov nesmie presiahnuť 0,5 % hmotnosti, z čoho sadivo zemiakov napadnuté mokrou hnilobou nesmie presiahnuť 0,2 % hmotnosti;

                                          ii)

                                          sadivo zemiakov napadnuté koreňomorkou zemiakovou na vyše 10 % povrchu nesmie presiahnuť 5,0 % hmotnosti;

                                          iii)

                                          sadivo zemiakov napadnuté obyčajnou chrastovitosťou zemiakov na vyše jednej tretine povrchu nesmie presiahnuť 5,0 % hmotnosti;

                                          iv)

                                          sadivo zemiakov napadnuté prašnou chrastovitosťou na vyše 10 % povrchu nesmie presiahnuť 3,0 % hmotnosti;

                                          v)

                                          scvrknuté hľuzy v dôsledku nadmernej dehydratácie alebo dehydratácie spôsobenej striebritosťou šupky nesmú presiahnuť 1,0 % hmotnosti;

                                          vi)

                                          sadivo zemiakov s vonkajšími chybami vrátane poškodených alebo zničených hľúz nesmie presiahnuť 3,0 % hmotnosti;

                                          vii)

                                          prítomnosť zeminy a cudzorodých látok nesmie presiahnuť 2,0 % hmotnosti;

                                          viii)

                                          celkový percentuálny podiel sadiva zemiakov, na ktoré sa vzťahujú tolerancie podľa bodov i) až vi), nesmie presiahnuť 8,0 % hmotnosti.

                  2.

                  Podmienky pre certifikované sadivo zemiakov „triedy Únie B“ sú takéto:

                              a)

                              podmienky týkajúce sa sadiva zemiakov:

                                          i)

                                          počet rastlín neúplne prešľachtených na odrodu a počet rastlín inej odrody nesmie presiahnuť spolu 0,5 %;

                                          ii)

                                          počet pestovaných rastlín napadnutých bakteriálnym černaním stoniek nesmie presiahnuť 4,0 %;

                                          iii)

                                          v priamom potomstve počet rastlín so symptómami vírusovej infekcie nesmie presiahnuť 10,0 %;

                                          iv)

                                          počet pestovaných rastlín so symptómami mozaikovitosti alebo symptómami spôsobenými vinutkou zemiaka nesmie presiahnuť 6,0 %;

                              b)

                              tolerancie uplatniteľné na dávky, pokiaľ ide o tieto nečistoty, chyby a choroby:

                                          i)

                                          sadivo zemiakov napadnuté inou hnilobou ako krúžkovitosťou zemiakov a hnedou hnilobou zemiakov nesmie presiahnuť 0,5 % hmotnosti, z čoho sadivo zemiakov napadnuté mokrou hnilobou nesmie presiahnuť 0,2 % hmotnosti;

                                          ii)

                                          sadivo zemiakov napadnuté koreňomorkou zemiakovou na vyše 10 % povrchu nesmie presiahnuť 5,0 % hmotnosti;

                                          iii)

                                          sadivo zemiakov napadnuté obyčajnou chrastovitosťou zemiakov na vyše jednej tretine povrchu nesmie presiahnuť 5,0 % hmotnosti;

                                          iv)

                                          sadivo zemiakov napadnuté prašnou chrastovitosťou na vyše 10 % povrchu nesmie presiahnuť 3,0 % hmotnosti;

                                          v)

                                          scvrknuté hľuzy v dôsledku nadmernej dehydratácie alebo dehydratácie spôsobenej striebritosťou šupky nesmú presiahnuť 1,0 % hmotnosti;

                                          vi)

                                          sadivo zemiakov s vonkajšími chybami vrátane poškodených alebo zničených hľúz nesmie presiahnuť 3,0 % hmotnosti;

                                          vii)

                                          prítomnosť zeminy a cudzorodých látok nesmie presiahnuť 2,0 % hmotnosti;

                                          viii)

                                          celkový percentuálny podiel sadiva zemiakov, na ktoré sa vzťahujú tolerancie podľa bodov i) až vi), nesmie presiahnuť 8,0 % hmotnosti.


title: Vykonávacia smernica Komisie 2014/22/EÚ z  13. februára 2014 , ktorou sa mení príloha IV k smernici Rady 2006/88/ES, pokiaľ ide o infekčnú anémiu lososov (ISA)  Text s významom pre EHP

text:
               14.2.2014

               SK

               Úradný vestník Európskej únie

               L 44/45

      VYKONÁVACIA SMERNICA KOMISIE 2014/22/EÚ
   z 13. februára 2014,
   ktorou sa mení príloha IV k smernici Rady 2006/88/ES, pokiaľ ide o infekčnú anémiu lososov (ISA)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 61 ods. 2,
   keďže:

               (1)

               V smernici 2006/88/ES sa okrem iného stanovujú určité pravidlá pre zdravie zvierat uplatniteľné na živočíchy akvakultúry a produkty z nich vrátane osobitných ustanovení týkajúcich sa exotických a neexotických chorôb a druhov, ktoré sú na tieto choroby vnímavé, uvedených v časti II prílohy IV k uvedenej smernici.

               (2)

               V oddiele B časti I prílohy IV k smernici 2006/88/ES sa stanovujú kritériá, ktoré musia byť splnené, aby sa choroba mohla zapísať do zoznamu neexotických chorôb v časti II uvedenej prílohy. Infekčná anémia lososov (ISA) je v súčasnosti uvedená na tomto zozname.

               (3)

               V máji 2013 Svetová organizácia pre zdravie zvierat (OIE) vykonala zmenu kapitoly 10.5 Kódexu zdravia vodných živočíchov (Kódex zdravia vodných živočíchov OIE), pokiaľ ide o ISA. Podľa revidovaného Kódexu zdravia vodných živočíchov OIE (16. vydanie, 2013), ISA je definovaná ako infekcia s genotypom HPR s deléciou alebo s genotypom HPR0 (bez delécie vo vysoko polymorfnej oblasti) rodu Isavirus (ISAV), čeľade Orthomyxoviridae. Okrem toho oba genotypy teraz podliehajú ohlasovacej povinnosti v súlade s článkom 1.3.1 a 10.5.1 Kódexu zdravia vodných živočíchov OIE. Pred revíziou sa nerozlišovalo medzi týmito dvoma genotypmi vírusu ISAV.

               (4)

               Iba infekcie s genotypom HPR s deléciou rodu ISAV spĺňajú kritériá stanovené v oddiele B časti I prílohy IV k smernici 2006/88/ES. V dôsledku toho iba infekcie s genotypom HPR s deléciou rodu ISAV by mali byť uvedené na zozname v časti II prílohy IV k smernici 2006/88/ES. Na účely smernice 2006/88/ES by sa preto infekčná anémia lososov (ISA) mala definovať ako infekcia s genotypom HPR s deléciou rodu ISAV.

               (5)

               Časť II prílohy IV k smernici 2006/88/ES by sa preto mala zodpovedajúcim spôsobom zmeniť.

               (6)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha IV k smernici 2006/88/ES sa mení v súlade s prílohou k tejto smernici.
   Článok 2
   1.   Členské štáty prijmú a uverejnia najneskôr do 15. novembra 2014 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia sa uplatňujú najneskôr od 16. novembra 2014.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 13. februára 2014

            Za Komisiu

            predseda

         José Manuel BARROSO

      (1)  Ú. v. EÚ L 328, 24.11.2006, s. 14.

      PRÍLOHA
      Časť II v prílohe IV k smernici 2006/88/ES sa nahrádza takto:

         „ČASŤ II

            Zoznam chorôb

                     Exotické choroby

                     Choroba

                     Vnímavé druhy

                     Ryby

                     epizootická hematopoetická nekróza

                     pstruh dúhový (Oncorhynchus mykis) a ostriež zelenkavý (Percha fluviatilis)

                     Mäkkýše

                     bonamióza (Bonamia exitiosa)

                        Ostrea angasi a ustrica čílska (O. chilensis)

                     perkinsóza (Perkinsus marinus)

                        Crassostrea gigas a Crassostrea virginica

                     mikrocytóza (Microcytos mackini)

                        Crassostrea gigas, Crassostrea virginica, Ostrea conchaphila a ustrica jedlá (O. edulis)

                     Kôrovce

                     syndróm Taura

                     golfská biela kreveta (Penaeus setiferus), tichomorská modrá kreveta (P. stylirostris) a tichomorská biela kreveta (P. vannamei)

                     ‚choroba žltých hláv‘

                     golfská hnedá kreveta (Penaeus aztecus), golfská ružová kreveta (P. duorarum), kreveta Kuruma (P. japonicas), kreveta čierna obrovská (P. monodon), golfská biela kreveta (Penaeus setiferus), tichomorská modrá kreveta (P. stylirostris) a tichomorská biela kreveta (P. vannamei)

                     Neexotické choroby

                     Ryby

                     vírusová hemoragická septikémia (VHS)

                     sleď (Clupea spp.), síh (Coregonus sp.), šťuka severná (Esox Lucius), treska jednoškvrnná (Gadus aeglefinus), treska aljašská (G. macrocephalus), treska škvrnitá (G. morhua), losos (Oncorhynchus spp.), pstruh dúhový (O. mykiss), Onos mustelus, pstruh jazerný a potočný (Salmo trutta), kambala veľká (Scophthalmus maximus), šprota (Sprattus sprattus), lipeň tymiánový (Thymallus thymallus) a platesa japonská (Paralichthys olivaceus)

                     infekčná hematopoetická nekróza (IHN)

                     ‚keta‘ losos (Oncorhynchus keta), strieborný losos (O. kisutch), japonský losos (O. masou), pstruh dúhový (O. mykiss), losos nerka (O. nerka), O. rhodurus, kráľovský losos (O. tshawytscha) a losos atlantický (Salmo salar)

                     herpesviróza kaprov koi (KHV)

                     kapor obyčajný a kapor ozdobný koi (Cyprinus carpio)

                     infekčná anémia lososov (ISA): infekcia s genotypom HPR s deléciou rodu Isavirus (ISAV)

                     pstruh dúhový (Oncorhynchus mykiss), losos atlantický (Salmo salar), pstruh jazerný a potočný (Salmo trutta)

                     Mäkkýše

                     marteilióza (Marteilia refringens)

                        Ostrea angasi, ustrica čílska (O. chilensis), ustrica jedlá (O. edulis), O. puelchana, slávka jedlá (Mytilus edulis) a M. galloprovencialis

                     bonamióza (Bonamia ostreae)

                        Ostrea angasi, ustrica čílska (O. chilensis), O. conchaphila, O. denselammellosa, ustrica jedlá (O. edulis), O. puelchana

                     Kôrovce

                     ichtyoftirióza (choroba bielych škvŕn)

                     všetky desaťnožce (rad desaťnožce)“


title: Vykonávacia smernica Komisie 2014/21/EÚ zo 6. februára 2014 , ktorou sa určujú minimálne podmienky a triedy Únie pre sadivo zemiakov vyššieho množiteľského stupňa  Text s významom pre EHP

text:
               7.2.2014

               SK

               Úradný vestník Európskej únie

               L 38/39

      VYKONÁVACIA SMERNICA KOMISIE 2014/21/EÚ
   zo 6. februára 2014,
   ktorou sa určujú minimálne podmienky a triedy Únie pre sadivo zemiakov vyššieho množiteľského stupňa
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/56/ES z 13. júna 2002 o obchodovaní so sadivom zemiakov (1), a najmä na jej článok 18 písm. c),
   keďže:

               (1)

               S každým cyklom množenia sa v sadive zemiakov hromadia choroby. Riadne fungujúce systémy produkcie sadiva zemiakov si preto vyžadujú zdravý východiskový materiál, ktorý sa množí s minimálnou mierou degenerácie.

               (2)

               Rôzne vnútroštátne normy produkcie sadiva zemiakov vyššieho množiteľského stupňa prekážajú uvádzaniu týchto zemiakov na trh v rámci celej Únie a narúšajú fungovanie vnútorného trhu. Preto je vhodné stanoviť minimálne podmienky, za ktorých sa sadivo zemiakov vyššieho množiteľského stupňa môže uvádzať na trh v rámci celej Únie. Tieto podmienky by sa mali týkať chorôb, symptómov, defektov a produkčných požiadaviek na sadivo zemiakov vyššieho množiteľského stupňa, ako aj dávok týchto zemiakov, aby sa zabezpečilo, že sa bude produkovať a uvádzať na trh zdravé a kvalitné sadivo zemiakov vyššieho množiteľského stupňa.

               (3)

               Tieto podmienky by vzhľadom na technický a vedecký pokrok mali zohľadňovať normy Európskej hospodárskej komisie Organizácie Spojených národov (EHK OSN) týkajúce sa uvádzania na trh a kontroly obchodnej akosti sadiva zemiakov, ako aj príslušné normy Medzinárodného dohovoru o ochrane rastlín (International Plant Protection Convention, IPPC) a Európskej a stredozemnej organizácie na ochranu rastlín (European and Mediterranean Plant Protection Organization, EPPO). Cieľom týchto noriem je pomôcť uľahčiť medzinárodný obchod, podporiť vysoko kvalitnú produkciu, zvýšiť ziskovosť a chrániť spotrebiteľské záujmy.

               (4)

               Vzhľadom na produkčné postupy dodávateľov a dopyt užívateľov po sadive zemiakov vyššieho množiteľského stupňa je vhodné, aby minimálne podmienky pre sadivo zemiakov vyššieho množiteľského stupňa zahŕňali aj možnosť ich uvádzania na trh ako triedy Únie. V súlade s existujúcimi výrobnými postupmi týkajúcimi sa sadiva zemiakov vyššieho množiteľského stupňa triedy PBTC a sadiva zemiakov vyššieho množiteľského stupňa triedy PB by sa na sadivo zemiakov vyššieho množiteľského stupňa mali vzťahovať dve triedy Únie („trieda Únie PBTC“ a „trieda Únie PB“). Pre tieto triedy by sa preto mali prijať rôzne podmienky, pokiaľ ide o choroby, symptómy, defekty, požiadavky na produkciu a generácie.

               (5)

               Aby boli účinné, v týchto pravidlách by sa mali stanoviť aj ustanovenia týkajúce sa úradného testovania a úradných inšpekcií na mieste.

               (6)

               Opatrenia stanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,

         PRIJALA TÚTO SMERNICU:
   Článok 1
   Vymedzenie pojmov
   Na účely tejto smernice sa uplatňuje toto vymedzenie pojmov:

               1.

               „materská rastlina“ znamená identifikovanú rastlinu, z ktorej bol odobraný materiál na množenie;

               2.

               „mikropropagácia“ je postup rýchlej multiplikácie rastlinného materiálu na produkciu veľkého počtu rastlín pri použití kultúry in vitro z diferencovaných vegetatívnych pukov alebo meristémového pletiva odobratého z rastliny.

         Článok 2
   Minimálne podmienky pre sadivo zemiakov vyššieho množiteľského stupňa
   1.   Členské štáty zabezpečia, aby sadivo zemiakov vyššieho množiteľského stupňa spĺňalo tieto minimálne podmienky:

               a)

               pochádza z materských rastlín, ktoré sú bez týchto škodlivých organizmov: Pectobacterium spp., Dickeya spp., zvinutka zemiaka, vírus zemiaka A, vírus zemiaka M, vírus zemiaka S, vírus zemiaka X a vírus zemiaka Y;

               b)

               je bez symptómov bakteriálneho černania stoniek;

               c)

               počet pestovaných rastlín neúplne prešľachtených na odrodu a počet rastlín inej odrody spolu nesmie presiahnuť 0,01 %;

               d)

               v priamom potomstve počet rastlín vykazujúcich symptómy vírusovej infekcie nesmie presiahnuť 0,5 %;

               e)

               počet pestovaných rastlín so symptómami mozaikovitosti alebo symptómami spôsobenými vinutkou zemiaka nesmie presiahnuť 0,1 %;

               f)

               maximálny počet generácií na pestovateľskej ploche sú štyri.

         2.   Členské štáty stanovia, že sadivo zemiakov vyššieho množiteľského stupňa sa môže uvádzať na trh ako sadivo „triedy Únie PBTC“ a „triedy Únie PB“ v súlade s podmienkami stanovenými v prílohe.
   3.   Súlad s požiadavkami odseku 1 písm. b), c) a e) sa stanoví prostredníctvom úradných kontrol na mieste. V prípade pochybností sa tieto kontroly doplnia úradnými skúškami na listoch.
   Pri použití metód mikropropagácie sa musí úradným skúšaním alebo skúšaním pod úradným dohľadom stanoviť súlad materskej rastliny s odsekom 1 písm. a).
   Pri použití metód klonového výberu sa musí úradným skúšaním alebo skúšaním pod úradným dohľadom stanoviť súlad klonových zásob s odsekom 1 písm. a).
   Článok 3
   Minimálne podmienky pre dávky sadiva zemiakov vyššieho množiteľského stupňa
   Členské štáty zabezpečia, aby dávky sadiva zemiakov vyššieho množiteľského stupňa spĺňali tieto minimálne podmienky:

               a)

               prítomnosť zeminy a cudzorodých látok nesmie presiahnuť 1,0 % hmotnosti;

               b)

               počet zemiakov napadnutých hnilobou inou ako krúžkovitosťou zemiakov alebo hnedou hnilobou zemiakov nesmie presiahnuť 0,2 % hmotnosti;

               c)

               počet zemiakov s vonkajšími chybami vrátane poškodených alebo zničených hľúz nesmie presiahnuť 3,0 % hmotnosti;

               d)

               počet zemiakov napadnutých obyčajnou chrastovitosťou na viac ako tretine povrchu nesmie presiahnuť 5,0 % hmotnosti;

               e)

               počet zemiakov napadnutých koreňomorkou zemiakovou na viac ako 10,0 % povrchu nesmie presiahnuť 1,0 % hmotnosti;

               f)

               počet zemiakov napadnutých prašnou chrastovitosťou na viac ako 10,0 % povrchu nesmie presiahnuť 1,0 % hmotnosti;

               g)

               hľuzy scvrknuté v dôsledku nadmernej dehydratácie alebo dehydratácie spôsobenej striebritosťou šupky nesmú presiahnuť 0,5 % hmotnosti;

               h)

               celkový počet zemiakov uvedený v písm. b) až g) nesmie presiahnuť 6,0 % hmotnosti.

         Článok 4
   Transpozícia
   1.   Členské štáty prijmú a uverejnia najneskôr do 31. decembra 2015 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia sa uplatňujú od 1. januára 2016.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 5
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 6
   Adresáti
   Táto smernica je určená členským štátom.

      V Bruseli 6. februára 2014

            Za Komisiu

            predseda

         José Manuel BARROSO

      (1)  Ú. v. ES L 193, 20.7.2002, s. 60.

      PRÍLOHA

         Podmienky uvádzania na trh sadiva zemiakov vyššieho množiteľského stupňa ako tried Únie PBTC a PB

                  1.

                  Podmienky pre sadivo zemiakov vyššieho množiteľského stupňa triedy Únie PBTC sú nasledovné:

                              a)

                              podmienky týkajúce sa sadiva zemiakov:

                                          i)

                                          medzi plodinami sa nesmú vyskytovať rastliny neúplne prešľachtené na odrodu alebo rastliny inej odrody;

                                          ii)

                                          medzi plodinami sa nesmú vyskytovať rastliny napadnuté bakteriálnym černaním stoniek;

                                          iii)

                                          v priamom potomstve nesmú byť medzi plodinami prítomné vírusové infekcie;

                                          iv)

                                          medzi plodinami sa nesmú vyskytovať rastliny so symptómami mozaikovitosti a so symptómami spôsobenými vinutkou zemiaka;

                                          v)

                                          rastliny vrátane hľúz sa produkujú mikropropagáciou;

                                          vi)

                                          rastliny vrátane hľúz sa produkujú v chránenom zariadení a rastovom substráte, ktorý je bez výskytu škodcov;

                                          vii)

                                          hľuzy sa s výnimkou prvej generácie nesmú multiplikovať;

                              b)

                              dávky nesmú obsahovať sadivo zemiakov, ktoré patrí do niektorého z týchto bodov:

                                          i)

                                          je napadnuté hnilobou;

                                          ii)

                                          je napadnuté koreňomorkou zemiakovou;

                                          iii)

                                          je napadnuté suchou chrastovitosťou;

                                          iv)

                                          je napadnuté prašnou chrastovitosťou;

                                          v)

                                          v dôsledku dehydratácie sa nadmerne scvrklo;

                                          vi)

                                          má vonkajšie chyby vrátane poškodených alebo zničených hľúz.

                  2.

                  Podmienky pre sadivo zemiakov vyššieho množiteľského stupňa triedy Únie PB sú nasledovné:

                              a)

                              podmienky týkajúce sa sadiva zemiakov:

                                          i)

                                          počet rastlín neúplne prešľachtených na odrodu a počet rastlín inej odrody nesmie spolu presiahnuť 0,01 %;

                                          ii)

                                          rastliny musia byť bez symptómov bakteriálneho černania stoniek;

                                          iii)

                                          počet pestovaných rastlín so symptómami mozaikovitosti alebo symptómami spôsobenými vinutkou zemiaka nesmie presiahnuť 0,1 %;

                                          iv)

                                          v priamom potomstve počet rastlín so symptómami spôsobenými akýmkoľvek vírusom nesmie presiahnuť 0,5 %;

                              b)

                              tolerancie vzťahujúce sa na dávky, pokiaľ ide o tieto nečistoty, chyby a choroby:

                                          i)

                                          sadivo zemiakov napadnuté hnilobou inou ako krúžkovitosťou zemiakov a hnedou hnilobou zemiakov nesmie presiahnuť 0,2 % hmotnosti;

                                          ii)

                                          sadivo zemiakov napadnuté koreňomorkou zemiakovou na viac ako 10,0 % povrchu nesmie presiahnuť 1,0 % hmotnosti;

                                          iii)

                                          sadivo zemiakov napadnuté suchou chrastovitosťou na viac ako jednej tretine povrchu nesmie presiahnuť 5,0 % hmotnosti;

                                          iv)

                                          sadivo zemiakov napadnuté prašnou chrastovitosťou na viac ako 10,0 % povrchu nesmie presiahnuť 1,0 % hmotnosti;

                                          v)

                                          hľuzy scvrknuté v dôsledku nadmernej dehydratácie alebo dehydratácie spôsobenej striebritosťou šupky nesmú presiahnuť 0,5 % hmotnosti;

                                          vi)

                                          sadivo zemiakov s vonkajšími chybami vrátane poškodených alebo zničených hľúz nesmie presiahnuť 3,0 % hmotnosti;

                                          vii)

                                          prítomnosť zeminy a cudzorodých látok nesmie presiahnuť 1,0 % hmotnosti;

                                          viii)

                                          celkový percentuálny podiel sadiva zemiakov, na ktoré sa vzťahujú tolerancie podľa bodov i) až vi), nesmie presiahnuť 6,0 % hmotnosti.


title: Vykonávacia smernica Komisie 2011/41/EÚ z  11. apríla 2011 , ktorou sa mení a dopĺňa smernica Rady 91/414/EHS s cieľom zaradiť ditianón medzi účinné látky a ktorou sa mení a dopĺňa rozhodnutie Komisie 2008/934/ES  Text s významom pre EHP

text:
               12.4.2011

               SK

               Úradný vestník Európskej únie

               L 97/38

         VYKONÁVACIA SMERNICA KOMISIE 2011/41/EÚ
   z 11. apríla 2011,
   ktorou sa mení a dopĺňa smernica Rady 91/414/EHS s cieľom zaradiť ditianón medzi účinné látky a ktorou sa mení a dopĺňa rozhodnutie Komisie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa stanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a stanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňal ditianón.

               (2)

               V súlade s článkom 11e nariadenia (ES) č. 1490/2002 oznamovateľ stiahol svoje podporné stanovisko k zaradeniu uvedenej účinnej látky do prílohy I k smernici 91/414/EHS do dvoch mesiacov od prijatia návrhu hodnotiacej správy. V dôsledku toho bolo prijaté rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a o odobratí povolení na prípravky na ochranu rastlín obsahujúce tieto látky (4), ktoré sa vzťahovalo aj na nezaradenie ditianónu.

               (3)

               V súlade s článkom 6 ods. 2 smernice 91/414/EHS podal pôvodný oznamovateľ (ďalej len „žiadateľ“) novú žiadosť o uplatnenie zrýchleného postupu podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (5).

               (4)

               Žiadosť bola predložená Grécku, ktoré bolo nariadením (ES) č. 1490/2002 určené za spravodajský členský štát. Časová lehota na zrýchlený postup bola dodržaná. Špecifikácia účinnej látky a podporené spôsoby použitia sa zhodujú s tými, ktoré boli predmetom rozhodnutia 2008/934/ES. Uvedená žiadosť takisto spĺňa ostatné vecné a procedurálne požiadavky článku 15 nariadenia (ES) č. 33/2008.

               (5)

               Grécko vyhodnotilo doplňujúce údaje predložené žiadateľom a vypracovalo doplňujúcu správu. 27. januára 2010 s touto správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 15. novembra 2010 predložil Komisii svoj záver o ditianóne (6). Členské štáty a Komisia preskúmali návrh hodnotiacej správy, doplňujúcu správu a záver úradu v rámci Stáleho výboru pre potravinový reťazec a zdravie zvierat a 11. marca 2011 ju sfinalizovali vo forme revíznej správy Komisie týkajúcej sa ditianónu.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú ditianón, vo všeobecnosti splnia požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o použitia, ktoré boli preskúmané a podrobne opísané v revíznej správe Komisie. Preto je vhodné zaradiť ditianón do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (7)

               Bez toho, aby bol dotknutý uvedený záver, je vhodné získať ďalšie informácie o určitých konkrétnych bodoch. V článku 6 ods. 1 smernice 91/414/ES sa stanovuje, že zaradenie látky do prílohy I môže podliehať určitým podmienkam. Preto je vhodné od žiadateľa vyžadovať, aby predložil informácie potvrdzujúce stabilitu pri skladovaní a povahu rezíduí v spracovaných produktoch, posúdenie expozície vody a podzemnej vody, pokiaľ ide o kyselinu ftalovú, a posúdenie rizika pre vodné organizmy vzhľadom na kyselinu ftalovú, ftalaldehyd a 1,2 benzenedimetanol.

               (8)

               Pred zaradením účinnej látky do prílohy I by sa mala poskytnúť primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú z tohto zaradenia.

               (9)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom ditianónu, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v príslušnom prípade zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie prílohy III, pokiaľ ide o každý prípravok na ochranu rastlín a každé plánované použitie, v súlade s jednotnými zásadami stanovenými v smernici 91/414/EHS.

               (10)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o umiestnení na trh prípravkov na ochranu rastlín (7), do prílohy I k smernici 91/414/EHS vyplýva, že pri výklade povinností držiteľov existujúcich povolení, pokiaľ ide o prístup k údajom, môžu vzniknúť ťažkosti. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia dokáže preukázať prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I.

               (11)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (12)

               V rozhodnutí 2008/934/ES sa stanovuje nezaradenie ditianónu a odobranie povolení na prípravky na ochranu rastlín obsahujúce túto látku do 31. decembra 2011. Z prílohy k uvedenému rozhodnutiu je preto potrebné vypustiť riadok týkajúci sa ditianónu.

               (13)

               Preto je vhodné zodpovedajúcim spôsobom zmeniť a doplniť rozhodnutie 2008/934/ES.

               (14)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Riadok týkajúci sa ditianónu v prílohe k rozhodnutiu 2008/934/ES sa vypúšťa.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Uvedené ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V prípade potreby členské štáty do 30. novembra 2011 zmenia a doplnia alebo odoberú existujúce povolenia týkajúce sa prípravkov na ochranu rastlín s obsahom ditianónu ako účinnej látky v súlade so smernicou 91/414/EHS.
   Do tohto dátumu overia najmä to, či sú splnené podmienky stanovené v prílohe I k uvedenej smernici týkajúce sa ditianónu s výnimkou podmienok stanovených v časti B položky týkajúcej sa tejto účinnej látky, a takisto to, či má držiteľ povolenia v súlade s podmienkami článku 13 uvedenej smernice dokumentáciu spĺňajúcu požiadavky prílohy II k uvedenej smernici, alebo má k nej prístup.
   2.   Odchylne od odseku 1 členské štáty opätovne prehodnotia najneskôr do 31. mája 2011 každý povolený prípravok na ochranu rastlín s obsahom ditianónu ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, a to v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky týkajúcej sa ditianónu v prílohe I k uvedenej smernici. Na základe uvedeného hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po uvedenom určení členské štáty:

               a)

               v prípade prípravku s obsahom ditianónu ako jedinej účinnej látky podľa potreby zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom ditianónu ako jednej z viacerých účinných látok podľa potreby zmenia a doplnia alebo odoberú povolenie najneskôr do 31. mája 2015 alebo do dátumu určeného na takúto zmenu a doplnenie alebo odobranie príslušnou smernicou alebo smernicami, ktorými sa predmetná látka alebo látky doplnili do prílohy I k smernici 91/414/EHS, podľa toho, ktorý z týchto dátumov bude neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 11. apríla 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Ú. v. EÚ L 333, 11.12.2008, s. 11.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín. Záver z partnerského preskúmania účinnej látky ditianón z hľadiska posúdenia rizika pesticídov. EFSA Journal 2010; 8(11):1904. [121 pp.] doi:10.2903/j.efsa.2010.1904. Online verzia: www.efsa.europa.eu.

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „344

                     ditianón
                     č. CAS: 3347-22-6
                     č. CIPAC: 153

                     5,10-dihydro-5,10-dioxonafto[2,3-b]-1,4-dithiín-2,3-dikarbonitril

                     ≥ 930 g/kg

                     1. júna 2011

                     31. mája 2021

                     ČASŤ A
                     Povolené môžu byť len použitia ako fungicíd.
                     ČASŤ B
                     Pri implementácii jednotných zásad prílohy VI sa zohľadňujú závery revíznej správy týkajúcej sa ditianónu, finalizovanej Stálym výborom pre potravinový reťazec a zdravie zvierat 11. marca 2011, a najmä jej dodatky I a II.
                     Pri tomto celkovom posúdení členské štáty:

                                 a)

                                 venujú osobitnú pozornosť ochrane vodných organizmov; podmienky používania zahŕňajú v prípade potreby opatrenia na zmiernenie rizika;

                                 b)

                                 venujú osobitnú pozornosť bezpečnosti operátora; podmienky používania zahŕňajú v prípade potreby používanie primeraného osobného ochranného výstroja;

                                 c)

                                 venujú osobitnú pozornosť dlhodobým rizikám pre vtáctvo; podmienky používania zahŕňajú v prípade potreby opatrenia na zmiernenie rizika.

                           Príslušné členské štáty vyžadujú predkladanie potvrdzujúcich informácií, pokiaľ ide o:

                                 a)

                                 stabilitu pri skladovaní a povahu rezíduí v spracovaných produktoch;

                                 b)

                                 posúdenie expozície vody a podzemnej vody, pokiaľ ide o kyselinu ftalovú;

                                 c)

                                 posúdenie rizika pre vodné organizmy vzhľadom na kyselinu ftalovú, ftalaldehyd a 1,2 benzenedimetanol.

                           Príslušné členské štáty zabezpečia, aby žiadateľ predložil tieto informácie Komisii do 31. mája 2013.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Vykonávacia smernica Komisie (EÚ) 2015/1168 z 15. júla 2015, ktorou sa menia smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smernice Rady 2002/53/ES a článku 7 smernice Rady 2002/55/ES, pokiaľ ide o znaky, ktoré musia byť splnené ako minimum pri skúškach, a minimálne podmienky na skúšanie určitých odrôd poľnohospodárskych rastlinných druhov a druhov zelenín (Text s významom pre EHP)

text:
               16.7.2015

               SK

               Úradný vestník Európskej únie

               L 188/39

         VYKONÁVACIA SMERNICA KOMISIE (EÚ) 2015/1168
   z 15. júla 2015,
   ktorou sa menia smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smernice Rady 2002/53/ES a článku 7 smernice Rady 2002/55/ES, pokiaľ ide o znaky, ktoré musia byť splnené ako minimum pri skúškach, a minimálne podmienky na skúšanie určitých odrôd poľnohospodárskych rastlinných druhov a druhov zelenín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (1), a najmä na jej článok 7 ods. 2 písm. a) a b),
   so zreteľom na smernicu Rady 2002/55/ES z 13. júna 2002 o obchodovaní s osivom zelenín (2), a najmä na jej článok 7 ods. 2 písm. a) a b),
   keďže:

               (1)

               Smernice Komisie 2003/90/ES (3) a 2003/91/ES (4) boli prijaté s cieľom zabezpečiť, aby boli odrody, ktoré členské štáty zaradia do svojich národných katalógov, v súlade s metodikami vydanými Úradom Spoločenstva pre odrody rastlín (Community Plant Variety Office – CPVO), pokiaľ ide o znaky, ktoré musia byť splnené ako minimum pri skúškach určitých druhov, a minimálne podmienky na skúšanie odrôd, pokiaľ sa takéto metodiky vydali. Na ostatné odrody sa majú podľa uvedených smerníc uplatňovať metodiky Medzinárodnej organizácie pre ochranu nových druhov rastlín (UPOV).

               (2)

               CPVO odvtedy stanovil ďalšie metodiky a existujúce metodiky aktualizoval.

               (3)

               Smernice 2003/90/ES a 2003/91/ES by sa preto mali zodpovedajúcim spôsobom zmeniť.

               (4)

               Opatrenia stanovené v tejto smernici sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TÚTO SMERNICU:
   Článok 1
   Prílohy I a II k smernici 2003/90/ES sa nahrádzajú textom uvedeným v časti A prílohy k tejto smernici.
   Článok 2
   Prílohy k smernici 2003/91/ES sa nahrádzajú textom uvedeným v časti B prílohy k tejto smernici.
   Článok 3
   Členské štáty môžu pri skúšaní začatom pred 1. júlom 2016 uplatňovať smernice 2003/90/ES a 2003/91/ES v znení platnom pred ich zmenou touto smernicou.
   Článok 4
   Členské štáty prijmú a uverejnia najneskôr do 30. júna 2016 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia uplatňujú od 1. júla 2016.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 5
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 6
   Táto smernica je určená členským štátom.

      V Bruseli 15. júla 2015

            Za Komisiu

            predseda

         Jean-Claude JUNCKER

      (1)  Ú. v. ES L 193, 20.7.2002, s. 1.

      (2)  Ú. v. ES L 193, 20.7.2002, s. 33.

      (3)  Smernica Komisie 2003/90/ES zo 6. októbra 2003, ktorou sa ustanovujú vykonávacie opatrenia na účely článku 7 smernice Rady 2002/53/ES týkajúcej sa znakov, ktoré musia byť splnené ako minimum pri skúškach a minimálnych podmienok na skúšanie určitých odrôd poľnohospodárskych rastlinných druhov (Ú. v. EÚ L 254, 8.10.2003, s. 7).

      (4)  Smernica Komisie 2003/91/ES zo 6. októbra 2003, ktorou sa ustanovujú vykonávacie opatrenia na účely článku 7 smernice Rady 2002/55/ES týkajúcej sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd druhov zelenín (Ú. v. EÚ L 254, 8.10.2003, s. 11).

      PRÍLOHA
      ČASŤ A
      „
            PRÍLOHA I

               Zoznam druhov uvedených v článku 1 ods. 2 písm. a), ktoré majú spĺňať skúšobné protokoly CPVO

                           Vedecký názov

                           Bežný názov

                           Protokol CPVO

                           Festuca filiformis Pourr.

                        Kostrava vláskovitá

                        TP 67/1 z 23.6.2011

                           Festuca ovina L.

                        Kostrava ovčia

                        TP 67/1 z 23.6.2011

                           Festuca rubra L.

                        Kostrava červená

                        TP 67/1 z 23.6.2011

                           Festuca trachyphylla (Hack.) Krajina

                        Kostrava ovčia pravá

                        TP 67/1 z 23.6.2011

                           Lolium multiflorum Lam.

                        Mätonoh mnohokvetý

                        TP 4/1 z 23.6.2011

                           Lolium perenne L.

                        Mätonoh trváci

                        TP 4/1 z 23.6.2011

                           Lolium × boucheanum Kunth

                        Mätonoh hybridný

                        TP 4/1 z 23.6.2011

                           Pisum sativum L.

                        Hrach siaty peluška

                        TP 7/2 z 11.3.2015

                           Brassica napus L.

                        Repka olejka

                        TP 36/2 zo 16.11.2011

                           Brassica napus L. var. napobrassica (L.) Rchb.

                        Kvaka

                        TP 89/1 z 11.3.2015

                           Cannabis sativa L.

                        Konopa siata

                        TP 276/1 z 28.11.2012

                           Helianthus annuus L.

                        Slnečnica ročná

                        TP 81/1 z 31.10.2002

                           Linum usitatissimum L.

                        Ľan siaty

                        TP 57/2 z 19.3.2014

                           Avena nuda L.

                        Ovos nahý

                        TP 20/1 zo 6.11.2003

                           Avena sativa L. (vrátane A. byzantina K. Koch)

                        Ovos a červený ovos

                        TP 20/1 zo 6.11.2003

                           Hordeum vulgare L.

                        Jačmeň siaty

                        TP 19/3 z 21.3.2012

                           Oryza sativa L.

                        Ryža

                        TP 16/2 z 21.3.2012

                           Secale cereale L.

                        Raž siata

                        TP 58/1 z 31.10.2002

                           xTriticosecale Wittm. ex A. Camus

                        Hybridy vzniknuté krížením druhu rodu Triticum s druhom rodu Secale

                        TP 121/2 rev. 1 zo 16.2.2011

                           Triticum aestivum L.

                        Pšenica letná

                        TP 3/4 rev. 2 zo 16.2.2011

                           Triticum durum Desf.

                        Pšenica tvrdá

                        TP 120/3 z 19.3.2014

                           Zea mays L.

                        Kukurica siata

                        TP 2/3 z 11.3.2010

                           Solanum tuberosum L.

                        Zemiak

                        TP 23/2 z 1.12.2005

                  Znenie týchto protokolov je uverejnené na webovej stránke CPVO (www.cpvo.europa.eu).

            PRÍLOHA II

               Zoznam druhov uvedených v článku 1 ods. 2 písm. b), ktoré majú spĺňať skúšobné metodiky UPOV

                           Vedecký názov

                           Bežný názov

                           Metodika UPOV

                           Beta vulgaris L.

                        Repa kŕmna

                        TG/150/3 zo 4.11.1994

                           Agrostis canina L.

                        Psinček psí

                        TG/30/6 z 12.10.1990

                           Agrostis gigantea Roth.

                        Psinček obrovský

                        TG/30/6 z 12.10.1990

                           Agrostis stolonifera L.

                        Psinček poplazový

                        TG/30/6 z 12.10.1990

                           Agrostis capillaris L.

                        Psinček obyčajný tenučký

                        TG/30/6 z 12.10.1990

                           Bromus catharticus Vahl

                        Stoklas preháňavý

                        TG/180/3 zo 4.4.2001

                           Bromus sitchensis Trin.

                        Stoklas sitkanský

                        TG/180/3 zo 4.4.2001

                           Dactylis glomerata L.

                        Reznačka laločnatá

                        TG/31/8 zo 17.4.2002

                           Festuca arundinacea Schreb.

                        Kostrava trsteníkovitá

                        TG/39/8 zo 17.4.2002

                           Festuca pratensis Huds.

                        Kostrava lúčna

                        TG/39/8 zo 17.4.2002

                           xFestulolium Asch. et Graebn.

                        Hybridy vzniknuté krížením druhu rodu Festuca s druhom rodu Lolium

                        TG/243/1 z 9.4.2008

                           Phleum nodosum L.

                        Timotejka uzlatá

                        TG/34/6 zo 7.11.1984

                           Phleum pratense L.

                        Timotejka lúčna

                        TG/34/6 zo 7.11.1984

                           Poa pratensis L.

                        Lipnica lúčna

                        TG/33/7 z 9.4.2014

                           Lotus corniculatus L.

                        Ľadenec rožkatý

                        TG/193/1 z 9.4.2008

                           Lupinus albus L.

                        Lupina biela

                        TG/66/4 z 31.3.2004

                           Lupinus angustifolius L.

                        Lupina úzkolistá

                        TG/66/4 z 31.3.2004

                           Lupinus luteus L.

                        Lupina žltá

                        TG/66/4 z 31.3.2004

                           Medicago sativa L.

                        Lucerna siata

                        TG/6/5 zo 6.4.2005

                           Medicago × varia T. Martyn

                        Lucerna menlivá

                        TG/6/5 zo 6.4.2005

                           Trifolium pratense L.

                        Ďatelina lúčna

                        TG/5/7 zo 4.4.2001

                           Trifolium repens L.

                        Ďatelina plazivá

                        TG/38/7 z 9.4.2003

                           Vicia faba L.

                        Bôb obyčajný

                        TG/8/6 zo 17.4.2002

                           Vicia sativa L.

                        Vika siata

                        TG/32/7 z 20.3.2013

                           Raphanus sativus L. var. oleiformis Pers.

                        Reďkev siata olejná

                        TG/178/3 zo 4.4.2001

                           Arachis hypogaea L.

                        Podzemnica olejná

                        TG/93/4 z 9.4.2014

                           Brassica rapa L. var. silvestris (Lam.) Briggs

                        Repica olejnatá

                        TG/185/3 zo 17.4.2002

                           Carthamus tinctorius L.

                        Požlt farbiarsky

                        TG/134/3 z 12.10.1990

                        Gossypium spp.

                        Bavlník

                        TG/88/6 zo 4.4.2001

                           Papaver somniferum L.

                        Mak siaty

                        TG/166/4 z 9.4.2014

                           Sinapis alba L.

                        Horčica biela

                        TG/179/3 zo 4.4.2001

                           Glycine max (L.) Merr.

                        Sója fazuľová

                        TG/80/6 z 1.4.1998

                           Sorghum bicolor (L.) Moench

                        Cirok dvojfarebný

                        TG/122/3 zo 6.10.1989

                  Znenie týchto metodík je uverejnené na webovej stránke UPOV (www.upov.int).
         “
      ČASŤ B
      „
            PRÍLOHA I

               Zoznam druhov uvedených v článku 1 ods. 2 písm. a), ktoré majú spĺňať skúšobné protokoly CPVO

                           Vedecký názov

                           Bežný názov

                           Protokol CPVO

                           Allium cepa L. (skupina Cepa)

                        Cibuľa a cibuľa kuchynská nakopená

                        TP 46/2 z 1.4.2009

                           Allium cepa L. (skupina Aggregatum)

                        Šalotka

                        TP 46/2 z 1.4.2009

                           Allium fistulosum L.

                        Cibuľa zimná

                        TP 161/1 z 11.3.2010

                           Allium porrum L.

                        Pór pestovaný

                        TP 85/2 z 1.4.2009

                           Allium sativum L.

                        Cesnak kuchynský

                        TP 162/1 z 25.3.2004

                           Allium schoenoprasum L.

                        Cesnak pažítkový (pažítka)

                        TP 198/2 z 11.3.2015

                           Apium graveolens L.

                        Zeler voňavý stopkový

                        TP 82/1 z 13.3.2008

                           Apium graveolens L.

                        Zeler voňavý buľvový

                        TP 74/1 z 13.3.2008

                           Asparagus officinalis L.

                        Špargľa

                        TP 130/2 zo 16.2.2011

                           Beta vulgaris L.

                        Repa obyčajná (cvikla) vrátane cheltenhamskej

                        TP 60/1 z 1.4.2009

                           Beta vulgaris L.

                        Repa obyčajná pravá špenátová alebo zeleninová (mangold)

                        TP 106/1 z 11.3.2015

                           Brassica oleracea L.

                        Kel kučeravý

                        TP 90/1 zo 16.2.2011

                           Brassica oleracea L.

                        Karfiol

                        TP 45/2 z 11.3.2010

                           Brassica oleracea L.

                        Brokolica

                        TP 151/2 z 21.3.2007

                           Brassica oleracea L.

                        Ružičkový kel

                        TP 54/2 z 1.12.2005

                           Brassica oleracea L.

                        Kaleráb

                        TP 65/1 z 25.3.2004

                           Brassica oleracea L.

                        Kel hlávkový, kapusta hlávková biela, kapusta hlávková červená

                        TP 48/3 zo 16.2.2011

                           Brassica rapa L.

                        Kapusta pekinská/čínska

                        TP 105/1 z 13.3.2008

                           Capsicum annuum L.

                        Paprika ročná

                        TP 76/2 z 21.3.2007

                           Cichorium endivia L.

                        Čakanka štrbáková pravá kučeravá, čakanka štrbáková pravá širokolistá

                        TP 118/3 z 19.3.2014

                           Cichorium intybus L.

                        Čakanka obyčajná siata cigóriová (priemyselná)

                        TP 172/2 z 1.12.2005

                           Cichorium intybus L.

                        Čakanka obyčajná

                        TP 173/1 z 25.3.2004

                           Citrullus lanatus (Thunb.) Dyňa

                        Dyňa červená

                        TP 142/2 z 19.3.2014

                           Cucumis melo L.

                        Melón cukrový

                        TP 104/2 z 21.3.2007

                           Cucumis sativus L.

                        Uhorka siata šalátová, uhorka siata nakladačka

                        TP 61/2 z 13.3.2008

                           Cucurbita maxima Duchesne

                        Tekvica obrovská

                        TP 155/1 z 11.3.2015

                           Cucurbita pepo L.

                        Tekvica alebo cuketa

                        TP 119/1rev. z 19.3.2014

                           Cynara cardunculus L.

                        Artičoka kardová, artičoka zeleninová

                        TP 184/2 z 27.2.2013

                           Daucus carota L.

                        Mrkva obyčajná, mrkva obyčajná kŕmna

                        TP 49/3 z 13.3.2008

                           Foeniculum vulgare Mill.

                        Fenikel obyčajný

                        TP 183/1 z 25.3.2004

                           Lactuca sativa L.

                        Šalát siaty

                        TP 13/5 zo 16.2.2011

                           Solanum lycopersicum L.

                        Rajčiak jedlý

                        TP 44/4 rev. z 27.2.2013

                           Petroselinum crispum (Mill.) Nyman ex A. W. Hill

                        Petržlen záhradný

                        TP 136/1 z 21.3.2007

                           Phaseolus coccineus L.

                        Fazuľa šarlátová

                        TP 9/1 z 21.3.2007

                           Phaseolus vulgaris L.

                        Fazuľa záhradná kríčkovitá, fazuľa záhradná tyčová

                        TP 12/4 z 27.2.2013

                           Pisum sativum L. (partim)

                        Hrach siaty pravý stržňový, hrach siaty pravý lúskavý, hrach siaty pravý cukrový

                        TP 7/2 rev. z 11.3.2015

                           Raphanus sativus L.

                        Reďkev siata pravá (reďkovka)

                        TP 64/2 rev. z 11.3.2015

                           Scorzonera hispanica L.

                        Hadomor španielsky

                        TP 116/1 z 11.3.2015

                           Solanum melongena L.

                        Ľuľok baklažánový (baklažán)

                        TP 117/1 z 13.3.2008

                           Spinacia oleracea L.

                        Špenát siaty

                        TP 55/5 z 27.2.2013

                           Valerianella locusta (L.) Laterr.

                        Valeriánka poľná

                        TP 75/2 z 21.3.2007

                           Vicia faba L. (partim)

                        Bôb obyčajný

                        TP bôb obyčajný/1 z 25.3.2004

                           Zea mays L. (partim)

                        Kukurica siata cukrová, kukurica siata pukancová

                        TP 2/3 z 11.3.2010

                           Solanum lycopersicum L. × Solanum habrochaites S. Knapp & D.M. Spooner; Solanum lycopersicum L. × Solanum peruvianum (L.) Mill.; Solanum lycopersicum L. × Solanum cheesmaniae (L. Ridley) Fosberg

                        Podpníky pre rajčiak

                        TP 294/1 z 19.3.2014

                  Znenie týchto protokolov je uverejnené na webovej stránke CPVO (www.cpvo.europa.eu).

            PRÍLOHA II

               Zoznam druhov uvedených v článku 1 ods. 2 písm. b), ktoré majú spĺňať skúšobné metodiky UPOV

                           Vedecký názov

                           Bežný názov

                           Metodika UPOV

                           Brassica rapa L.

                        Okrúhlica

                        TG/37/10 zo 4.4.2001

                           Cichorium intybus L.

                        Čakanka obyčajná siata listová (šalátová)

                        TG/154/3 z 18.10.1996

                           Rheum rhabarbarum L.

                        Rebarbora vlnitá

                        TG/62/6 z 24.3.1999

                  Znenie týchto metodík je uverejnené na webovej stránke UPOV (www.upov.int).
         “


title: Delegovaná smernica Komisie 2014/12/EÚ z  18. októbra 2013 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach na doskách plošných spojov detektorov a jednotiek pre získavanie údajov pre pozitrónové emisné tomografy, ktoré sú integrované do zariadení magnetickej rezonancie  Text s významom pre EHP

text:
               9.1.2014

               SK

               Úradný vestník Európskej únie

               L 4/67

         DELEGOVANÁ SMERNICA KOMISIE 2014/12/EÚ
   z 18. októbra 2013,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach na doskách plošných spojov detektorov a jednotiek pre získavanie údajov pre pozitrónové emisné tomografy, ktoré sú integrované do zariadení magnetickej rezonancie
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvedených na trh.

               (2)

               V pozitrónových emisných tomografoch, ktoré sú integrované do zariadení magnetickej rezonancie, dochádza k silným vibráciám. Z výskumu vyplýva, že bezolovnaté spájky, ktoré sa preverovali z hľadiska citlivosti na vibrácie, sú náchylnejšie a pri silných vibráciách hrozí porušenie takýchto spojov skôr než v prípade spojov z cínových/olovnatých spájok. Osobitné podmienky a priestorové obmedzenia zariadenia obmedzujú použitie mechanických opatrení, ktorými by bolo možné odstrániť alebo v dostatočnej miere zmierniť účinky intenzívnych vibrácií.

               (3)

               Nahradiť olovo alebo ustúpiť od jeho používania je v súčasnosti vedecky a technicky neuskutočniteľné. Dočasná výnimka je potrebná na to, aby sa výrobcom poskytol dostatočný čas na výskum vhodných bezolovnatých materiálov a riešení.

               (4)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 18. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      Do prílohy IV k smernici 2011/65/EÚ sa dopĺňa tento bod 32:

                  „32.

                  Olovo v spájkach na doskách plošných spojov detektorov a jednotiek pre získavanie údajov pre pozitrónové emisné tomografy, ktoré sú integrované do zariadení magnetickej rezonancie. Platí do 31. decembra 2019.“